
PARLAMENTUL ROMÂNIEI

	   Comisia pentru agricultură, silvicultură, industrie alimentară şi servicii  specifice
	                                                                             Data,  23.04.2003

                                                                             Nr.24/173


 R A P O R T 
asupra propunerii legislative privind modificarea şi completarea Legii pentru
organizarea şi exercitarea profesiunii de medic veterinar nr.160/1998


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu propunerea legislativă privind modificarea şi completarea Legii pentru organizarea şi exercitarea profesiunii de medic veterinar nr.160/1998, transmis cu adresa nr.588 din 25 februarie 2003.


La întocmirea raportului, Comisia a avut în vedere avizul Consiliului Legislativ şi  Punctul de vedere al Guvernului.


Propunerea legislativă vizează îmbunătăţirea reglementării modului în care este organizată activitatea medicului veterinar în România, precum şi compatibilitatea acesteia cu normele europene în domeniu.

Trecerea la economia de piaţă, aplicarea măsurilor de reformă în agricultură, apariţia şi consolidarea rapidă a proprietăţii private asupra animalelor şi a produselor de origine animală, au condus la o diversificare a domeniului în care se exercită profesiunea de medic veterinar.

Prin supravegherea epidemiologică a teritoriului în relaţie cu animalele vii şi produsele de origine animală, precum şi prin exercitarea controlului sanitar veterinar la frontiera de stat în concordanţă cu Acordurile şi Convenţiile Internaţionale se previne pătrunderea pe teritoriul ţării a unor boli cu mare difuzabilitate la animale ce ar putea avea implicaţii grave asupra economiei naţionale. 

Propunerea legislativă privind modificarea şi completarea Legii pentru organizarea şi exercitarea profesiunii de medic veterinar nr.160/1998 face parte din categoria legilor organice, potrivit prevederilor art.72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor domnii: Liviu Harbuz – subsecretar de stat  în cadrul Ministerului Agriculturii, Alimentaţiei şi Pădurilor, Sorin Ioan Mitrea - director general al Agenţiei Naţionale Sanitare Veterinare, Horaţiu Olaru – preşedintele Asociaţiei Generale a Medicilor Veterinari şi Marius Popa – preşedintele Colegiului Medicilor Veterinari.
La lucrările comisiei au fost prezenţi  toţi cei 32 de deputaţi, membri ai comisiei.

Raportul comisiei a fost adoptat  în unanimitate, în şedinţa din  15.04.2003.  

În urma dezbaterii, Comisia propune admiterea cu modificări şi completări  a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. Crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Titlul legii

L E G E 

privind modificarea şi completarea Legii pentru organizarea şi exercitarea profesiunii de medic veterinar nr.160/1998
	Nemodificat.
	

	2. 
	ARTICOLUL I – Legea pentru organizarea şi exercitarea profesiunii de medic veterinar nr.160/1998, publicată în Monitorul Oficial al României, Partea I, nr.289 din 6 august 1998, se modifică şi se completează, după cum urmează:
	Nemodificat.
	

	3. 
	1. Articolul 1 se modifică şi va avea următorul cuprins:

Art.1 - (1) Profesiunea de medic veterinar este o profesie liberală şi independentă, cu organizare autonomă. Este organizată şi funcţionează în baza principiului autonomiei, în cadrul forului profesional reprezentat de Colegiul Medicilor Veterinari. 

 (2) Medicina veterinară este o ştiinţă medicală.


	1. Articolul 1 se modifică şi va avea următorul cuprins:

  „Art.1 - (1) Profesiunea de medic veterinar este o profesie liberală şi independentă, cu organizare autonomă reglementată. Este organizată şi funcţionează în baza principiului autonomiei, în cadrul forului profesional reprezentat de Colegiul Medicilor Veterinari. 

 (2) Asociaţia Generală a Medicilor Veterinari din România este forul ştiinţific şi profesional neguvernamental al medicilor veterinari, care cuprinde şi coordonează activitatea asociaţiilor, societăţilor şi ligilor de profil – membre.

 (3) Medicina veterinară este o ştiinţă medicală care asigură bunăstarea şi protecţia animalelor şi contribuie la menţinerea sănătăţii publice şi a protecţiei mediului”.

Deputat Ion Bozgă - PSD

Deputat Atilla Kelemen - UDMR
	Pentru corelare cu principiile legislaţiei Uniunii Europene, în domeniu. 

	4. 
	2. După art.1. se introduce un nou articol, art.11, cu următorul cuprins: 

Art.11 - (1)  Profesiunea de medic veterinar se poate exercita de către persoane cu cetăţenie română, posesoare de diplome de medic veterinar, precum şi de cetăţenii ai unui stat membru al Uniunii Europene, posesori ai unei diplome de medic veterinar, eliberată de o instituţie de învăţământ universitar medical veterinar din România ori din străinătate, echivalată potrivit legii. 

(2) Profesiunea de medic veterinar se exercită pe teritoriul României de persoane care întrunesc condiţia prevăzută la alin. 1 al prezentei legi şi care sunt înscrise în Colegiul Medicilor Veterinari din România, conform prevederilor legale.

(3) Recunoaşterea profesională a diplomelor, certificatelor sau a altor documente cu recunoaştere academică în România şi care atestă calitatea oficială de medic veterinar, se realizează în mod nemijlocit, în momentul înscrierii în Colegiul Medicilor Veterinari din România.

(4) Medicii veterinari cetăţeni români cu domiciliul în străinătate şi medicii veterinari cetăţeni ai unui stat membru al Uniunii Europene, care exercită profesiunea de medic veterinar în România au aceleaşi drepturi şi obligaţii cu privire la exercitarea profesiunii de medic veterinar, ca şi medicii veterinari cetăţeni români, membrii ai Colegiului Medicilor Veterinari din România.
	2. După art.1. se introduce un nou articol, art.11, cu următorul cuprins: 

    „Art.11 - (1)  Profesiunea de medic veterinar se poate exercita de către  orice persoană cu cetăţenie română ce posedă   diplomă de medic veterinar echivalată potrivit legii, precum şi de către cetăţenii   statelor membre ale Uniunii Europene, posesori de diplome de medic veterinar ori de alte documente recunoscute oficial la nivel comunitar ca fiind echivalente cu acestea, recunoscute şi echivalate în  România. Pentru titularii de diplome de medic veterinar eliberate în ţările din afara Uniunii Europene, exercitarea profesiunii de medic veterinar se aprobă de către Colegiul Medicilor Veterinari din România, în baza criteriilor reglementate.   
(2) Recunoaşterea profesională a diplomelor, certificatelor sau a altor documente cu recunoaştere academică în România şi care atestă calitatea oficială de medic veterinar se realizează în mod nemijlocit, în momentul înscrierii în Colegiul Medicilor Veterinari din România.

(3) Medicii veterinari cetăţeni români cu domiciliul în străinătate, precum şi medicii veterinari cetăţeni ai statelor membre ale Uniunii Europene ce îndeplinesc, în ambele ipostaze, condiţiile art.1 alin.(1) şi care îşi exercită profesiunea de medic veterinar în România, au aceleaşi drepturi şi obligaţii cu privire la exercitarea acesteia ca şi medicii veterinari cetăţeni români membrii ai Colegiului Medicilor Veterinari”.

Deputat Ion Bozgă –PSD

Deputat Atilla Kelemen - UDMR
	În unele state membre ale Uniunii Europene absolvenţii cursurilor unei facultăţi de medicină veterinară nu primesc „diplome” ci alte documente, dar care sunt recunoscute oficial, la nivel comunitar. 

	5. 
	3. Articolul 2 se modifică şi va avea următorul cuprins:

Art.2. -  (1) Profesiunea de medic veterinar are ca obiective apărarea sănătăţii  animalelor,  sănătăţii publice, protecţia consumatorului şi a mediului înconjurător, în scopul ameliorării efectivelor de animale, asigurării securităţii alimentare a populaţiei, facilitării relaţiilor comerciale şi  păstrării echilibrului ecologic. 

(2) Prin natura liberală a profesiei, medicul veterinar în exercitarea profesiei sale, nu este funcţionar public.
	Nemodificat.
	

	6. 
	4. Articolul 3 se modifică şi va avea următorul cuprins:

Art.3. -  Profesiunea de medic veterinar are caracter de exclusivitate în următoarele domenii de competenţă:

a) sănătatea animalelor;

b) sănătatea publică veterinară şi igiena produselor animaliere şi de origine animală;

c) inspecţia şi controalele veterinare de frontieră;

d) supravegherea şi diagnosticul de laborator veterinar;

e) controlul igienei şi calităţii furajelor;

f) identificarea şi înregistrarea animalelor;

g) instruirea şi educaţia veterinară continuă;

h) biotehnologii medicale veterinare;

i) testarea, înregistrarea şi autorizarea producerii şi comercializării produselor de uz veterinar şi a altor materii care pot influenţa starea de sănătate a animalelor;

j) controlul producerii, transportului, păstrării, comercializării şi utilizării produselor de uz veterinar şi a altor materii care pot influenţa starea de sănătate a animalelor;

k) comercializarea cu amănuntul şi utilizarea produselor biologice, antiparazitare şi medicamentelor de uz veterinar;

l) învăţământul medical veterinar.
	4. Articolul 3 se modifică şi va avea următorul cuprins:

   „Art.3. -  Profesiunea de medic veterinar are exclusivitate în următoarele domenii de competenţă:

a) sănătatea animalelor;

b) sănătatea publică veterinară şi igiena produselor animaliere şi de origine animală;

c) inspecţia şi controalele veterinare de frontieră;

d) supravegherea şi diagnosticul de laborator veterinar;

e) controlul igienei furajelor;

f) coordonarea identificării şi înregistrării  animalelor;

g) instruirea şi educaţia veterinară continuă;

h) testarea, înregistrarea şi autorizarea producerii şi comercializării produselor de uz veterinar şi a altor materii care pot influenţa starea de sănătate a animalelor;

i) comercializarea cu amănuntul şi utilizarea produselor biologice, antiparazitare şi medicamentelor de uz veterinar;

j) consultanţă şi audit veterinar”.

Deputat Ion Bozgă – PSD

Deputat Marinache Vişinescu – PRM 

Deputat Elena Naum - PSD
	Activităţile eliminate se exercită în colaborare cu alte profesiuni. 

	7. 
	5. Articolul 4 se modifică şi va avea următorul cuprins:

Art.4. -  Medicul veterinar îşi exercită profesiunea în colaborare cu alte profesiuni, în următoarele domenii:

a) apărarea sănătăţii publice şi protecţia consumatorului;

b) creşterea şi furajarea animalelor;

c) selecţia, ameliorarea şi reproducţia animalelor;

d) producerea produselor de uz veterinar şi a altor materii care influenţează starea de sănătate a animalelor;

e) cercetări de genetică animală fundamentală şi aplicativă;

f) protecţia animalelor domestice şi a celor sălbatice;

g) industrializarea şi valorificarea produselor animaliere şi de origine animală;

h) protecţia mediului şi controlul poluării;

i) statistica medicală veterinară;

j) comercializarea produselor de uz veterinar, cu excepţia celor prevăzute la art.3 lit.j;

k) controlul mişcării animalelor, a produselor animaliere şi de origine animală:

l) cercetarea medicală veterinară; 
m)  nutriţia animalelor.

	5. Articolul 4 se modifică şi va avea următorul cuprins:

  „Art.4. -  Medicul veterinar îşi exercită profesiunea în colaborare cu alte profesiuni, în următoarele domenii:

a) apărarea sănătăţii publice şi protecţia consumatorului;

b) creşterea şi furajarea animalelor;

c) selecţia, ameliorarea şi reproducţia animalelor;

d) realizarea produselor de uz veterinar şi a altor materii care influenţează starea de sănătate a animalelor;

e) cercetări de genetică animală fundamentală şi aplicativă;

f) protecţia animalelor domestice şi a celor sălbatice;

g) industrializarea şi valorificarea produselor animaliere şi de origine animală;

h) protecţia mediului şi controlul poluării;

i) statistica medicală veterinară;

j) comercializarea produselor de uz veterinar, cu excepţia celor prevăzute la art.3 lit.i);
k) controlul mişcării animalelor, a produselor animaliere şi de origine animală;

l) cercetarea medicală veterinară; 
m) nutriţia animalelor;
n) biotehnologii medicale veterinare;
o) învăţământul medical veterinar”.
Deputat Atilla Kelemen – UDMR

Deputat Ion Bozgă – PSD

Deputat Marinache Vişinescu - PRM
	Pentru completare.

Prin preluarea unor activităţi de la art.3.

	8. 
	6. Articolul 5 se modifică şi va avea următorul cuprins:

Art.5. -  În exercitarea profesiunii, medicul veterinar aplică, respectă şi este protejat de legile statului, de prevederile Statutului medicului veterinar şi ale Codului de deontologie medicală veterinară, aprobate de Congresul Naţional al Medicilor Veterinari.
	Nemodificat.
	

	9. 
	7. Articolul 6 se modifică şi va avea următorul cuprins:

Art.6. -  Profesiunea de medic veterinar se exercită în cadrul următoarelor structuri profesionale:

a) reţeaua veterinară de stat;

b) serviciile medicale veterinare particulare, autorizate legal;

c) instituţiile de învăţământ veterinar, de stat şi particulare;

d) instituţiile academice, fundaţiile de profil şi institutele de cercetare ştiinţifică;

e) alte instituţii publice şi private.
	7. Articolul 6 se modifică şi va avea următorul cuprins:

  „Art.6. -  Profesiunea de medic veterinar se exercită în cadrul următoarelor structuri profesionale:

a) reţeaua veterinară de stat;

b) serviciile medicale veterinare particulare, autorizate legal;

c) instituţiile de învăţământ veterinar, autorizate şi acreditate;

d) alte instituţii publice şi private”.

Deputat Mihai Nicolescu – PSD

Deputat Ioan Bâldea - PRM
Deputat Elena Naum - PSD
	Institutele academice erau cuprinse la lit.e) – alte instituţii.

	10. 
	8. Articolul 8 se modifică şi va avea următorul cuprins:

Art.8. - (1) Colegiul Medicilor Veterinari are următoarele atribuţii:

a) recomandă nominal medici veterinari în vederea promovării  în funcţii publice de conducere; 

b) avizează proiectele de acte normative, reglementările şi normele de exercitare a profesiunii în toate domeniile de activitate specific veterinare, conform legislaţiei în vigoare;

c) participă la elaborarea strategiei de dezvoltare şi modernizare a activităţilor sanitare veterinare;

d) elaborează Codul de deontologie medicală veterinară, ale cărui prevederi sunt obligatorii în exercitarea profesiunii de medic veterinar;

e) acordă medicilor veterinari atestatul de liberă practică;

f) aplică sancţiunile disciplinare prevăzute de regulamentul său de organizare şi funcţionare, suspendă sau retrage atestatul de liberă practică;

g) reprezintă profesiunea în faţa organelor guvernamentale, a altor foruri profesionale şi ştiinţifice, a instituţiilor publice sau private;

h) promovează relaţiile pe plan extern cu organizaţii şi instituţii profesionale similare;

i) ţine evidenţa membrilor săi şi actualizează permanent tabloul general al acestora;

j) acordă sprijin informaţional, eliberează documente oficiale medicilor veterinari români care solicită aceasta oficial, pentru a exercita profesia în Uniunea Europeană sau în alte ţări şi sprijin informaţional medicilor veterinari străini care solicită să profeseze pe teritoriul României.

(2) Numai membrii înscrişi în Colegiul Medicilor Veterinari se pot bucura de toate drepturile conferite de legile şi regulamentele de organizare şi funcţionare privind exercitarea profesiunii de medic veterinar.
	8. Articolul 8 se modifică şi va avea următorul cuprins:

   „Art.8. - (1) Colegiul Medicilor Veterinari are următoarele atribuţii:

a) avizează proiectele de acte normative, reglementările şi normele de exercitare a profesiunii în toate domeniile de activitate specific veterinare, conform legislaţiei în vigoare;

b) elaborează Codul de  deontologie medicală veterinară, Regulamentul de organizare şi funcţionare a Colegiului Medicilor Veterinari, Statutul medicului veterinar ale căror prevederi sunt obligatorii în exercitarea profesiunii de medic veterinar;

c) acordă medicilor veterinari atestatul de liberă practică;

d) aplică sancţiunile disciplinare prevăzute de regulamentul său de organizare şi funcţionare, suspendă sau retrage atestatul de liberă practică;

e) reprezintă profesiunea în faţa organelor guvernamentale, a altor foruri profesionale şi ştiinţifice, a instituţiilor publice sau private;

f) promovează relaţiile pe plan extern cu organizaţii şi instituţii profesionale similare;

g) ţine evidenţa membrilor săi şi actualizează permanent tabloul general al acestora;

h) propune anual Ministerului Educaţiei şi Cercetării cifra de şcolarizare pentru învăţământul superior medical veterinar.

(2) Numai membrii înscrişi în Colegiul Medicilor Veterinari se pot bucura de toate drepturile conferite de legile şi regulamentele de organizare şi funcţionare privind exercitarea profesiunii de medic veterinar de liberă practică”.

Deputat Ion Bozgă – PSD

Deputat Atilla Kelemen – UDMR

Deputat Ionel Adrian - PSD


	Pentru a nu afecta principiul egalităţii şanselor la promovare.

Pentru o reglementare clară a competenţei colegiului.

	11. 
	9. Articolul 9 se modifică şi va avea următorul cuprins:

Art.9. - (1) Colegiul Medicilor Veterinari din România împreună cu autoritatea naţională în domeniu stabilesc profilurile profesionale de bază, specializarea pe profiluri a medicilor veterinari, în conformitate cu Statutul medicului veterinar. 

(2) Colegiul Medicilor Veterinari din România în colaborare cu Asociaţia Generală a Medicilor Veterinari din România şi instituţiile de învăţământ  superior acreditate organizează sistemul naţional de educaţie veterinară continuă.

(3) Ministerul Agriculturii, Alimentaţiei şi Pădurilor împreună cu Colegiul Medicilor Veterinari din România şi instituţiile de învăţământ veterinar superior organizează concursul  şi eliberează certificatele care atestă gradul profesional de medic primar veterinar.

(4) Colegiul Medicilor Veterinari colaborează cu instituţiile publice în stabilirea direcţiilor de dezvoltare şi de perfecţionare a învăţământului medical-veterinar universitar şi postuniversitar, în concordanţă cu cerinţele şi standardele internaţionale şi cu legislaţia României.
	9. Articolul 9 se modifică şi va avea următorul cuprins:

  „Art.9. - (1) Ministerul Educaţiei şi Cercetării în colaborare cu instituţiile de învăţământ superior din domeniu, Colegiul Medicilor Veterinari din România şi Asociaţia Generală a Medicilor Veterinari din România stabilesc profilurile profesionale de bază şi specializările medicilor veterinari.

 (2) Ministerul Agriculturii, Alimentaţiei şi Pădurilor împreună cu Colegiul Medicilor Veterinari din România şi instituţiile de învăţământ veterinar superior organizează concursul  şi eliberează certificatele care atestă gradul profesional de medic primar veterinar.

(3) Colegiul Medicilor Veterinari colaborează cu instituţiile publice în stabilirea direcţiilor de dezvoltare şi de perfecţionare a învăţământului medical-veterinar universitar şi postuniversitar, în concordanţă cu cerinţele şi standardele internaţionale şi cu legislaţia României”.
Deputat Ion Bozgă – PSD

Deputat Atilla Kelemen – UDMR

Deputat Mihai Nicolescu - PSD
	Pentru corelare cu prevederile legislaţiei existente.

	12. 
	10. Articolul 13 se modifică şi va avea următorul cuprins:

Art.13. - Congresul Naţional al Medicilor Veterinari are următoarele atribuţii:

a) adoptă Regulamentul de organizare şi funcţionare a Colegiului Medicilor Veterinari;

b) adoptă Statutul medicului veterinar;

c) adoptă propuneri de acte normative privind profesiunea de medic veterinar şi aprobă Codul de deontologie medicală veterinară;

d) adoptă hotărâri privind formarea, calificarea, specializarea şi perfecţionarea medicilor veterinari, precum şi criteriile pentru promovarea profesională;

e) adoptă rezoluţii şi recomandări privind programul său ştiinţific;

f) adoptă hotărâri privitoare la relaţiile de colaborare dintre Colegiul Medicilor Veterinari şi Asociaţia Generală a Medicilor Veterinari din România sau alte foruri profesionale şi ştiinţifice din ţară şi din străinătate.
	Nemodificat.


	

	13. 
	11. Alineatul 1 al  articolului 15 se modifică şi va avea următorul cuprins:

Art.15. - (1) Calitatea de membru al Colegiului Medicilor Veterinari poate fi dobândită de orice medic veterinar, indiferent de convingerile politice, religioase, etnice sau de altă natură, care recunoaşte Regulamentul de organizare şi funcţionare a Colegiului Medicilor Veterinari şi care îndeplineşte următoarele condiţii:

a)  este posesor al unei diplome de medic veterinar, eliberată de o instituţie de învăţământ superior din România sau din Uniunea Europeană, echivalată potrivit legii, care este autorizat în mod legal să practice profesiunea de medic veterinar;

b) nu se află în cazurile de nedemnitate prevăzute de  legislaţia în vigoare;

c)  este apt din punct de vedere medical pentru exercitarea profesiunii de medic veterinar.


	11. Alineatul (1) al  articolului 15 se modifică şi va avea următorul cuprins:

   „Art.15. - (1) Calitatea de membru al Colegiului Medicilor Veterinari din România poate fi dobândită de orice medic veterinar cu cetăţenie română sau comunitară, indiferent de convingerile politice, religioase, culturale, etnice sau de altă natură, care recunoaşte Regulamentul de organizare şi funcţionare al Colegiului Medicilor Veterinari şi care îndeplineşte următoarele condiţii:

a) este posesor de diplomă de medic veterinar eliberată de o instituţie de învăţământ superior din România şi echivalată potrivit legii sau este posesor al diplomei de medic veterinar ori al altor documente recunoscute oficial la nivel comunitar, ca fiind echivalente cu aceasta, eliberate de instituţii de învăţământ superior recunoscute oficial în acest sens, la nivel comunitar, diplome sau documente recunoscute şi echivalate în România, medic veterinar care este autorizat astfel în mod legal să practice profesiunea de medic veterinar în România;

b) nu se află în cazurile de nedemnitate prevăzute de  legislaţia în vigoare;

c) este apt din punct de vedere medical pentru exercitarea profesiunii de medic veterinar pe teritoriul României”.

Deputat Ioan Bozgă – PSD

Deputat Atilla Kelemen – UDMR

Deputat Ioan Stan - PSD
	Pentru corelare cu modificările anterioare. 

	14. 
	12. Articolului 16 se modifică şi va avea următorul cuprins:

Art.16. - Membrii Colegiului Medicilor Veterinari pot fi: membri activi şi membri de onoare. Criteriile de includere a membrilor într-una dintre aceste categorii sunt precizate în Statutul medicului veterinar.
	Nemodificat.
	

	15. 
	13. Articolului 17 se modifică şi va avea următorul cuprins:

Art. 17. - La înscrierea în Colegiul Medicilor Veterinari, medicul veterinar depune în faţa Consiliului judeţean sau al municipiului Bucureşti al Colegiului Medicilor Veterinari, într-un cadru solemn, următorul jurământ:

„Jur să-mi exercit profesiunea cu competenţă şi responsabilitate, în mod demn, cu probitate şi devotament, acţionând în toate împrejurările printr-o conduită exemplară, în spiritul normelor Codului de  deontologie medicală veterinară şi al respectării legilor ţării.

 Voi folosi toate cunoştinţele mele profesionale şi ştiinţifice pentru promovarea şi apărarea sănătăţii animalelor, protecţia sănătăţii omului şi a condiţiilor ecologice.

Jur să apăr, cu toate puterile mele, onoarea, prestigiul şi nobilele tradiţii ale profesiunii de medic veterinar ! “
	Nemodificat.
	

	16. 
	14. După articolul 17 se introduce un nou articol, art.171, cu următorul cuprins:

Art.171. - Membrii Colegiului Medicilor Veterinari au următoarele drepturi :

a) în exercitarea profesiunii sunt ocrotiţi de lege;

b) să-şi exercite profesiunea medicală veterinară în condiţiile prezentei legi;

c) insulta, calomnia ori ameninţarea săvârşite împotriva medicului veterinar în timpul exercitării profesiei şi în legătură cu aceasta, se pedepsesc conform legii;

d) lovirea, sau alte violenţe săvârşite împotriva medicului veterinar, în condiţiile prevăzute la lit.a), se pedepsesc conform legii;

e)  acţiunea penală se pune în mişcare la plângerea prealabilă a părţii vătămate, iar pentru faptele prevăzute la lit.d), şi din oficiu;

f) retragerea plângerii prealabile sau împăcarea părţilor, înlătură răspunderea penală;

g) să-şi desfăşoare activitatea nestingherit şi fără vreo imixtiune din partea altor categorii profesionale;

h) să informeze Colegiul Medicilor Veterinari pentru orice încălcare a dreptului de exercitare a profesiei;

i) să participe la şedinţele organelor de conducere ale Colegiului Medicilor Veterinari din România;

j) să aleagă şi să fie ales;

k) să participe la formele de perfecţionare profesională continuă;
l) să folosească însemnele şi titlurile profesionale sau academice.
	14. După articolul 17 se introduce un nou articol, art.171, cu următorul cuprins:

  „Art.171. - Membrii Colegiului Medicilor Veterinari au următoarele drepturi :

a) în exercitarea profesiunii sunt ocrotiţi de lege, fără a putea fi asimilaţi funcţionarului public;

b) să-şi exercite profesiunea medicală veterinară în condiţiile legi;

c) insulta, calomnia ori ameninţarea săvârşite împotriva medicului veterinar în timpul exercitării profesiei şi în legătură cu aceasta, se pedepsesc conform legii;

d) lovirea, sau alte violenţe săvârşite împotriva medicului veterinar, în condiţiile prevăzute la lit.a), se pedepsesc conform legii;

e) acţiunea penală se pune în mişcare la plângerea prealabilă a părţii vătămate, iar pentru faptele prevăzute la lit.d), şi din oficiu;

f) retragerea plângerii prealabile sau împăcarea părţilor, înlătură răspunderea penală;

g) să-şi desfăşoare activitatea nestingherit şi fără vreo imixtiune din partea altor categorii profesionale;

h) să informeze Colegiul Medicilor Veterinari pentru orice încălcare a dreptului de exercitare a profesiei;

i) să asiste la şedinţele organelor de conducere ale Colegiului Medicilor Veterinari din România;

j) să aleagă şi să fie ales;

k) să participe la formele de perfecţionare profesională continuă;
l) să folosească însemnele şi titlurile profesionale sau academice”.
Deputat Marinache Vişinescu – PRM 

Deputat Ioan Bâldea – PRM


	Pentru corelare cu prevederile art.2. 

Asistarea nu impune  dreptul de vot. 



	17. 
	15. După litera e) a articolului 18 se introduce o nouă literă, lit.f), cu următorul cuprins:

Art.18. - Membrii Colegiului Medicilor Veterinari au următoarele obligaţii:

 -----------------------------------------------

 f) medicul veterinar care desfăşoară activitate medicală veterinară răspunde în mod individual, potrivit legii, pentru deciziile profesionale.
	15. După litera e) a articolului 18 se introduce o nouă literă, lit.f), cu următorul cuprins:

  „Art.18. -

 f) medicul veterinar care desfăşoară activitate medicală veterinară răspunde în mod individual, potrivit legii, pentru deciziile profesionale”.

Deputat Mihai Nicolescu - PSD
	Pentru respectarea normelor de tehnică legislativă.

	18. 
	16. Litera a) a articolului 19 se modifică şi va avea următorul cuprins: 

Art.19. - Calitatea de membru al Colegiului Medicilor Veterinari şi exercitarea profesiunii de medic veterinar devin nedemne şi se suspendă pentru:

a) desfăşurarea unor activităţi care contravin normelor Codului de deontologie medicală veterinară, constatate, sancţionate şi rămase definitive.
	16. Litera a) a articolului 19 se modifică şi va avea următorul cuprins: 

  „Art.19. – 

 a) desfăşurarea unor activităţi care contravin normelor Codului de deontologie medicală veterinară, constatate, sancţionate şi rămase definitive”.

Deputat Victor Neagu - PSD
	Pentru respectarea normelor de tehnică legislativă.

	19. 
	17. Litera a) a articolului 20 se modifică şi va avea următorul cuprins:

 Art.20. - Calitatea de membru al Colegiului Medicilor Veterinari încetează:

a) dacă împotriva medicului veterinar s-au luat măsuri de ridicare a dreptului de a profesa ca sancţiune disciplinară sau ca urmare a hotărârii Colegiului Medicilor Veterinari pentru evidentă incapacitate profesională ori boală psihică, atestată de comisia medicală de expertiză; 
	17. Litera a) a articolului 20 se modifică şi va avea următorul cuprins:

  „Art.20. - 

    a) dacă împotriva medicului veterinar s-au luat măsuri de ridicare a dreptului de a profesa ca sancţiune disciplinară sau ca urmare a hotărârii Colegiului Medicilor Veterinari pentru evidentă incapacitate profesională ori boală psihică, atestată de comisia medicală de expertiză;”

Deputat Vasile Mihalachi - PSD
	Pentru respectarea normelor de tehnică legislativă.

	20. 
	18. Articolul 21 se abrogă.
	Nemodificat.
	

	21. 
	19. Articolul 22 se modifică şi va avea următorul cuprins:

Art.22. - Consiliul Naţional al Colegiului Medicilor Veterinari poate atesta, în condiţiile prezentei legi, medici veterinari în diferite profiluri profesionale.
	Nemodificat.


	

	22. 
	20. Articolul 23 se modifică şi va avea următorul cuprins: 

Art.23. - Consiliul Naţional al Colegiul Medicilor Veterinari face propuneri privind criteriile de obţinere a gradelor profesionale, conform normelor legale în vigoare, în:

a) asistenţa medicală veterinară;

b) epidemiologie veterinară;

c) supraveghere şi diagnostic de laborator;

d) sănătatea publică veterinară şi igiena produselor animaliere şi de origine animală;

e) patologia reproducţiei.
	Nemodificat.


	

	23. 
	21. Articolul 24 se modifică şi va avea următorul cuprins:

Art.24. - (1) Activităţile efectuate prin libera practică medicală veterinară sunt: asistenţa medicală veterinară, igiena produselor animaliere şi de origine animală, însămânţări artificiale, diferite servicii de specialitate şi consultanţă tehnică şi legislativă sanitară veterinară, producerea şi comercializarea produselor biologice, antiparazitare şi medicamentelor de uz veterinar şi a  aparaturii medicale şi instrumentarului de uz veterinar.

(2) Serviciile medicale veterinare particulare fac parte din sistemul unic sanitar veterinar naţional.
	21. Articolul 24 se modifică şi va avea următorul cuprins:

  „Art.24. - (1) Activităţile efectuate prin libera practică medicală veterinară sunt: asistenţa medicală veterinară, însămânţări artificiale, diferite servicii de specialitate şi consultanţă tehnică şi legislativă sanitară veterinară, producerea şi comercializarea produselor biologice, antiparazitare şi medicamentelor de uz veterinar şi a  aparaturii medicale şi instrumentarului de uz veterinar.

  (2) Serviciile medicale veterinare particulare fac parte din sistemul unic sanitar veterinar naţional”.

Deputat Ion Bozgă – PSD

Deputat Atilla Kelemen – UDMR 


	Pentru corelare cu prevederile Legii sanitare – veterinare nr.60/1974, republicată, cu modificările şi completările ulterioare.  

	24. 
	22. Articolul 25 se modifică şi va avea următorul cuprins:
Art.25. - Medicii veterinari liber profesionişti îşi pot desfăşura activitatea independent ca persoane fizice autorizate sau ca persoane juridice.


	22. Articolul 25 se modifică şi va avea următorul cuprins:
   „Art.25. – (1) Medicii veterinari de liberă practică îşi pot desfăşura activitatea independent ca persoane fizice autorizate sau ca persoane juridice”.

Deputat Ion Bozgă - PSD
	Pentru a folosi în textul legii aceeaşi terminologie.

	25. 
	23. După articolul 25 se introduc opt noi articole, art.251, 252, 253, 254, 255, 256, 257 şi 288, cu următorul cuprins:

Art.251. -  (1) În exercitarea profesiei sale, medicul veterinar de liberă practică se organizează şi funcţionează în cadrul :

a) cabinetului medical veterinar în una din următoarele forme:

· cabinet medical veterinar;

· cabinete medicale veterinare asociate.

b) societăţii comerciale cu obiect principal de activitate.

(2) În formele de organizare a profesiei prevăzute la alin. (1) punctele a) şi b) îşi exercită profesia medicii veterinari titulari sau asociaţi, care pot avea ca salariaţi sau colaboratori medici veterinari sau orice altă categorie de personal.

Art.252. –  (1) Cabinetul medical veterinar este unitatea fără personalitate juridică, furnizoare de servicii medicale veterinare.

(2) În cabinetul medical veterinar îşi exercită profesia medicul veterinar titular, care poate avea ca salariaţi sau colaboratori medici veterinari sau orice altă categorie de personal.

(3) Cabinetele individuale se pot asocia formând cabinete medicale veterinare asociate, în scopul exercitării în comun a activităţii. Medicii veterinari titulari ai unor cabinete asociate îşi păstrează drepturile şi responsabilităţile individuale prevăzute de lege.

Art.253. – (1) Cabinetele medicale veterinare asociate pot avea patrimoniu comun.

(2) Medicul veterinar poate schimba oricând forma de organizare a profesiei, cu înştiinţarea autorităţii care a aprobat înfiinţarea şi înregistrarea cabinetului medical veterinar.

Art.254. – Unităţile medicale veterinare cu personalitate juridică, care se înfiinţează potrivit Legii nr.31/1990 republicată, privind societăţile comerciale, vor funcţiona cu îndeplinirea următoarelor condiţii:

a) obiect de activitate principal – furnizarea de servicii medicale veterinare;

b) administratorul societăţii comerciale sau cel puţin o treime din  numărul membrilor consiliului de administraţie să fie medici veterinari;

c) să fie înregistrate în Registrul Unic al cabinetelor medicale veterinare.

Art.255. – (1) Actul de înfiinţare a cabinetelor medicale veterinare este Certificatul de înregistrare în Registrul Unic al cabinetelor medicale veterinare, care se întocmeşte la Consiliile judeţene sau a municipiului Bucureşti după aprobare de către Biroul Executiv al Consiliului Naţional al Colegiului Medicilor Veterinari din România. Certificatul de înregistrare este necesar pentru obţinerea Autorizaţiei de funcţionare a cabinetului, o copie se înmânează titularului.

 (2) Registrul Unic al cabinetelor medicale veterinare se ţine de către Colegiul Medicilor Veterinari din România.

Art.256. - (1) Pentru sprijinirea liberalizării profesiunii de medic veterinar, direcţiile sanitare veterinare judeţene şi a municipiului Bucureşti, precum şi regiile autonome sau alte instituţii de care aparţin dispensarele veterinare vor vinde, închiria sau concesiona medicilor veterinari care devin liberi-profesionişti clădirile, spaţiile şi terenul aferent şi util acestora, dotările şi mijloacele existente în circumscripţiile sanitare veterinare de asistenţă şi în clinicile veterinare de stat. 
(2) În scopul prevăzut la alin. (1) autorităţile administraţiei publice locale vor închiria, concesiona, sau vinde, după caz, medicilor veterinari care devin liber profesionişti, clădirile, spaţiile şi terenul aferent şi util acestora, precum şi dotările şi mijloacele aferente acestora, în care se desfăşoară activitatea circumscripţiilor sanitare veterinare şi care se află în proprietatea publică sau privată a comunelor, oraşelor şi municipiilor.

(3) Medicii veterinari care devin liber - profesionişti şi domiciliază în raza teritorială a circumscripţiei deservite au drept de preemţiune la închirierea şi la concesionarea clădirilor şi amenajamentului respectiv în care se realizează activitatea specifică de medic veterinar, în cadrul circumscripţiei.

(4) Clădirilor, spaţiilor, precum şi dotărilor aferente nu li se va schimba destinaţia, fiind obligatorie folosirea numai în scopul medicinii veterinare. 

Art.257. - (1) Bunurile imobile aflate în proprietatea publică a statului sau a unităţilor administrativ-teritoriale utilizate în prezent pentru activităţi medicale veterinare, vor fi trecute în domeniul privat al statului, respectiv al unităţilor administrativ-teritoriale, potrivit prevederilor art.10 din Legea nr.213/1998 privind proprietatea publică şi regimul juridic al acesteia. 

(2) Bunurile menţionate la alineatul (1) vor fi vândute, închiriate sau concesionate cabinetelor medicale veterinare sau, după caz, unităţilor medicale veterinare cu personalitate juridică.

(3) Condiţiile de vânzare se stabilesc prin hotărâre a Guvernului.

Art.258. – (1) Cheltuielile efectuate pentru investiţii, dotări şi alte utilităţi necesare înfiinţării şi funcţionării cabinetelor medicale veterinare organizate în forma prevăzută la art.252, precum şi pentru educaţia profesională continuă se scad din veniturile realizate.

(2) Dotarea minimă a cabinetelor medicale veterinare se stabileşte de către Biroul Executiv al Consiliului Naţional al Colegiului Medicilor Veterinari din România.
	23. După articolul 25 se introduc opt noi articole, art.251 - 288, cu următorul cuprins:

Art.251. -  (1) În exercitarea profesiei sale, medicul veterinar de liberă practică se organizează şi funcţionează în cadrul :

a) cabinetului medical veterinar în una din următoarele forme:

· cabinet medical veterinar; 

· cabinete medicale veterinare asociate.

b) societăţii comerciale cu obiect principal de activitate.

(2) În formele de organizare a profesiei prevăzute la alin. (1) îşi exercită profesia medicii veterinari titulari sau asociaţi, care pot avea ca salariaţi sau colaboratori medici veterinari sau orice altă categorie de personal.

Nemodificat.

Nemodificat.

  „Art.254. – Unităţile medicale veterinare cu personalitate juridică, care se înfiinţează potrivit Legii nr.31/1990 privind societăţile comerciale, republicată, vor funcţiona cu îndeplinirea următoarelor condiţii:

a) obiect de activitate principal – activităţi  veterinare;

   b) să fie înregistrate în Registrul Unic al cabinetelor medicale veterinare”.

  „Art.255. – (1) Actul de înfiinţare a cabinetelor medicale veterinare este Certificatul de înregistrare în Registrul Unic al cabinetelor medicale veterinare cu sau fără personalitate juridică, care se întocmeşte la Consiliile judeţene sau a municipiului Bucureşti după aprobare de către Biroul Executiv al Consiliului Naţional al Colegiului Medicilor Veterinari din România. Certificatul de înregistrare este necesar pentru obţinerea autorizaţiei de funcţionare a cabinetului, o copie a acestuia fiind înmânată titularului.

 (2) Registrul Unic al cabinetelor medicale veterinare se ţine de către Colegiul Medicilor Veterinari din România”.

  „Art.256. - (1) Pentru sprijinirea liberalizării profesiunii de medic veterinar, direcţiile sanitare veterinare judeţene şi a municipiului Bucureşti, precum şi regiile autonome sau alte instituţii de care aparţin dispensarele veterinare vor vinde, închiria sau concesiona medicilor veterinari care devin liberi-profesionişti clădirile, spaţiile şi terenul aferent şi util acestora, dotările şi mijloacele existente în circumscripţiile sanitare veterinare de asistenţă şi în clinicile veterinare de stat. 
(2) În scopul prevăzut la alin. (1) autorităţile administraţiei publice locale vor închiria, concesiona, sau vinde, după caz, medicilor veterinari care devin liber profesionişti, clădirile, spaţiile şi terenul aferent şi util acestora, precum şi dotările şi mijloacele aferente acestora, în care se desfăşoară activitatea circumscripţiilor sanitare veterinare şi care se află în proprietatea publică sau privată a comunelor, oraşelor şi municipiilor.

(3) Medicii veterinari care devin liber - profesionişti şi domiciliază în raza teritorială a circumscripţiei deservite au drept de preemţiune la închirierea, concesionarea şi la cumpărarea clădirilor şi amenajamentului respectiv în care se realizează activitatea specifică de medic veterinar, în cadrul circumscripţiei.

(4) Clădirilor, spaţiilor, precum şi dotărilor aferente nu li se va schimba destinaţia, fiind obligatorie folosirea numai în scopul practicării medicinii veterinare. 

(5) Schimbarea destinaţiei se poate realiza numai cu acordul proprietarului”.

Nemodificat.

Nemodificat.

Deputat Ion Bozgă – PSD

Deputat Atilla Kelemen - UDMR

Deputat Marinache Vişinescu – PRM 


	Pentru respectarea normelor de tehnică legislativă. 

Textul eliminat este  superfluu.

Pentru un plus de claritate.

Pentru claritate în exprimare.

Pentru a da posibilitatea schimbării destinaţiei acelor spaţii.

	26. 
	24. Articolul 26 se modifică şi va avea următorul cuprins: 

Art.26. - Tarifele şi onorariile pentru libera practică medicală veterinară se stabilesc de către fiecare medic veterinar, pe criterii de competenţă, Colegiul Medicilor Veterinari stabilind tarifele minime unice şi obligatorii.
	Nemodificat.
	


	27. 
	25. Articolul 27 se modifică şi va avea următorul cuprins:

Art.27. - (1) Medicamentele şi produsele parazitare de uz veterinar se comercializează numai din depozite şi farmacii veterinare autorizate legal.

(2) Produsele biologice de uz veterinar se comercializează numai din depozite veterinare autorizate şi se folosesc numai de către medicii veterinari persoane fizice sau juridice autorizate, în cadrul actului medical veterinar.


	25. Articolul 27 se modifică şi va avea următorul cuprins:

  „Art.27. - (1) Medicamentele şi produsele parazitare de uz veterinar se comercializează numai din depozite, puncte farmaceutice şi farmacii veterinare autorizate legal.

(2) Produsele biologice de uz veterinar se comercializează numai din depozite veterinare autorizate şi se folosesc numai de către medicii veterinari persoane fizice sau juridice autorizate, în cadrul actului medical veterinar”.

Deputat Ion Bozgă – PSD

Deputat Atilla Kelemen – UDMR 


	Pentru a acoperi toate situaţiile întâlnite în practică. 

	28. 
	26. Articolul 28 se abrogă.

	 26. Art.28 se modifică şi va avea următorul cuprins: 

    „Art.28. – (1) Medicii veterinari de liberă practică, pe bază de contract încheiat cu direcţiile sanitar-veterinare, efectuează acţiunile prevăzute în programul de supraveghere, profilaxie şi combatere a bolilor la animale care sunt transmisibile la om, precum şi a altor activităţi care concură la supravegherea sanitară-veterinară a teritoriului.

 (2) Tarifele de plată pentru acţiunile prevăzute la alin.(1) se stabilesc de către Colegiul Medicilor Veterinari din România şi se negociază pentru noul an bugetar cu Ministerul Agriculturii, Alimentaţiei şi Pădurilor  prin Agenţia Naţională Sanitară – Veterinară”. 

Deputat Ion Bozgă – PSD

Deputat Atilla Kelemen – UDMR

Deputat Vasile Mihalachi - PSD
	Pentru a nu pune în pericol situaţia epizootologică a ţării şi sănătatea publică.

	29. 
	27. După Capitolul V se introduce un nou capitol, Capitolul V1.

Capitolul V1
Proceduri şi sancţiuni
	27.  După Capitolul V se introduce un nou capitol, Capitolul V1, cu următorul cuprins:
Capitolul V1
Proceduri şi sancţiuni


	Pentru respectarea normelor de tehnică legislativă. 

	30. 
	28. După art.29 la capitolul V1 se introduc şase articole noi, art.291, 292, 293, 294, 295, 296: 

Art.291. – Comisia Superioară de Deontologie şi Litigii, Comisiile judeţene şi Comisia Municipiului Bucureşti judecă litigiile şi abaterile deontologice şi disciplinare ale medicilor veterinari.

Art.292. – Membrii Colegiului Medicilor Veterinari din România care încalcă legile şi regulamentele specifice privind exercitarea profesiunii de medic veterinar şi nu respectă Codul de Deontologie medicală veterinară, răspund disciplinar în funcţie de gravitatea abaterii şi li se va aplica una din următoarele sancţiuni:

a) avertisment;

b) mustrare;

c) mustrare severă;

d) suspendarea dreptului de a exercita medicina veterinară pe o perioadă care nu poate depăşi un an de la data emiterii hotărârii comisiei;

e) radierea din evidenţa Colegiului Medicilor Veterinari, ceea ce înseamnă interzicerea definitivă de a exercita medicina veterinară pe teritoriul României, care se poate lua numai de către Comisia Superioară de Deontologie şi Litigii la propunerea Comisiei judeţene sau a Municipiului Bucureşti.

Art.293. – Comisia judeţeană de Deontologie şi Litigii şi a Municipiului Bucureşti reprezintă prima instanţa, iar Comisia Superioară de Deontologie şi Litigii, instanţa de apel, pentru orice litigiu sau abatere comisă de medicul veterinar.

Art.294. – Procedura privind soluţionarea litigiilor şi abaterilor săvârşite de către medicii veterinari este stabilită în Regulamentul de ordine interioară pentru Comisia Superioară de Deontologie şi Litigii, Comisiile judeţene şi Comisia Municipiului Bucureşti.

Art.295. – Răspunderea disciplinară a membrilor Colegiului Medicilor Veterinari din România, potrivit prezentei legi, nu exclude răspunderea penală, contravenţională, civilă sau materială, conform prevederilor legale.

Art.296. - Exercitarea ilicită a oricărei activităţi specifice profesiunii de  medic veterinar de către orice persoană neautorizată de Colegiul Medicilor Veterinari constituie infracţiune şi se sancţionează potrivit legii.
	28. După art.29 la capitolul V1 se introduc şase articole noi, art.291 - 296, cu următorul cuprins:  

Nemodificat.

Art.292. – Membrii Colegiului Medicilor Veterinari din România care încalcă legile şi regulamentele specifice privind exercitarea profesiunii de medic veterinar şi nu respectă Codul de Deontologie medicală veterinară, răspund disciplinar în funcţie de gravitatea abaterii şi li se va aplica una din următoarele sancţiuni:

a) avertisment;

b) mustrare;

c) mustrare severă;

d) suspendarea dreptului de a exercita medicina veterinară pe o perioadă care nu poate depăşi un an de la data emiterii hotărârii comisiei;

e) radierea din evidenţa Colegiului Medicilor Veterinari, ceea ce determină interzicerea definitivă de a exercita medicina veterinară pe teritoriul României, care se poate lua numai de către Comisia Superioară de Deontologie şi Litigii la propunerea Comisiei judeţene sau a Municipiului Bucureşti.

Nemodificat.

Nemodificat.

Nemodificat.

Nemodificat.

Deputat Marian Ianculescu – PSD

Deputat Octavian Sadici – PRM
	Pentru respectarea normelor de tehnică legislativă. 

Pentru o corectă exprimare. 

	31. 
	28. Articolul 30 se abrogă.


	Punctul 28 devine pct.29.

Nemodificat.


	Prin numerotare corectă.

	32. 
	29. După art.30 se introduc două noi articole, art.301, art.302:

Art.301. - (1) Controlul privind înfiinţarea, organizarea şi funcţionarea cabinetelor medicale veterinare, indiferent de forma de organizare, se exercită de către Ministerul Agriculturii, Alimentaţiei şi Pădurilor prin Agenţia Naţională Sanitară Veterinară şi de către Colegiul Medicilor Veterinari din România.

(2) Controlul privind respectarea normelor legale în furnizarea serviciilor medicale veterinare se exercită de către autoritatea sanitară veterinară centrală şi teritorială, Colegiul Medicilor Veterinari din România sau de alte organe abilitate, în condiţiile legii.

Art.302. -  Fac parte integrantă din prezenta lege :

1. Regulamentul de organizare şi funcţionare al Colegiului Medicilor Veterinari din România;

2. Codul de deontologie medicală veterinară;

3. Statutul medicului veterinar;
4. Regulamentul privind atribuţiile şi competenţele medicilor veterinari de liberă practică în îndeplinirea unor îndatoriri publice.
	Punctul 29 devine pct.30. 

30. După art.30 se introduc două noi articole, art.301, art.302, cu următorul  cuprins:

Nemodificat.

„Art.302. -  Următoarele acte vor fi publicate în Monitorul Oficial al României, Partea I:

1. Regulamentul de organizare şi funcţionare al Colegiului Medicilor Veterinari din România;

2. Codul de deontologie medicală veterinară;

3. Statutul medicului veterinar;
4. Regulamentul privind atribuţiile şi competenţele medicilor veterinari de liberă practică în îndeplinirea unor îndatoriri publice”.
Deputat Ion Bozgă - PSD
	Prin numerotare corectă.

Pentru respectarea normelor de tehnică legislativă. 

Pentru că documentele enumerotate nu au fost aprobate prin lege

	33. 
	ART. II. Prezenta lege intră în vigoare după 30 de zile de la publicarea ei în Monitorul Oficial al României, Partea I.


	ART. II. Prezenta lege intră în vigoare la 30 de zile de la publicarea ei în Monitorul Oficial al României, Partea I.

Deputat Marian Ianculescu - PSD
	Pentru respectarea normelor de tehnică legislativă.

	34. 
	ART.III. La data intrării în vigoare a prezentei legi orice alte dispoziţii contrare prezentei legi se abrogă.
	ART.III. La data intrării în vigoare a prezentei legi orice alte dispoziţii contrare se abrogă.
	Pentru o corectă exprimare. 

	35. 
	ART.IV. Legea pentru organizarea şi exercitarea profesiunii de medic veterinar nr.160/1998 publicată în Monitorul Oficial al României, Partea I, nr.289 din 6 august 1998, cu modificările şi completările aduse prin prezenta lege se va republica în Monitorul Oficial al României, Partea I, dându-se textelor o nouă numerotare. 
	Nemodificat. 
	


                                                      PREŞEDINTE,







SECRETAR,



                                  Ioan BÂLDEA      






Victor NEAGU
Întocmit:    Consilier   

                   Anton Păştinaru

